Lehdistötiedote

Electronic Frontier Finland ry

Julkaisuvapaa heti

Helsinki 14.2.2013

Electronic Frontier Finland (Effi) kiistää väitteet, että

järjestö olisi aloittanut yhteistyön TTVK ry:n kanssa. TTVK ry on

viime aikoina toiminut tavalla, jotka näyttävät olevan tähdätty

tekijänoikeuslain ongelmien paljastamiseen. Järjestö järjesti

ensin pikkutytön Nalle Puh-kannettavan takavarikon. Tämän jälkeen

organisaatio paljasti itse sensuroineensa perusteettomasti

Promobay-verkkosivuston. Viimeisimpänä siirtonaan järjestö teki

parodian the Pirate Bay-verkkosivustosta, vaikka suoraa kopiointia

sisältävät parodiat eivät ole sallittuja Suomen

tekijänoikeuslaissa.

Effin varapuheenjohtaja Ville Oksanen toteaa. “Verkossa on tällä

hetkellä liikkeellä salaliittoteorioita siitä, että Effi olisi

joko aloittanut salaisen yhteistyön TTVK ry:n kanssa tai sitten

vaihtoehtoisesti muuten soluttautunut järjestöön” mutta korostaa:

“Kiistämme nämä huhut mitä jyrkimmin, TTVK ry tekee tämän kaiken

ihan itse.”

Effi painottaa, että TTVK ry:n esilletuomat ongelmat ovat joka

tapauksessa todellisia. Niihin myös löytyy korjauskeinot

49999.org:in käynnistämästä kansalaislakialoitteesta. Järjestö

vetoaakin, että mahdollisimman moni kansalainen kävisi

allekirjoittamassa aloitteen osoitteessa:

https://www.kansalaisaloite.fi/fi/aloite/70.

Effin varapuheenjohtaja Tapani Tarvainen lisää lopuksi: “Suoraan

sanottuna vähän pelkäämme, että TTVK ry käy seuraavaksi

ratsaamassa käännösharjoituksia teettävän kieltenopettajan. Myös

tämä on kiellettyä nykyisessä laissa ja ehdotettu korjattavaksi

kansalaisaloitteessa, jota on kannattanut jo yli 15 000 kansalaista.”

Lisätietoja:

Ville Oksanen

Varapuheenjohtaja, Electronic Frontier Finland – Effi ry

puh. 0405368583

Tapani Tarvainen

Varapuheenjohtaja, Electronic Frontier Finland – Effi ry

puh. 040 729 3479

Linkkejä:

Nalle Puh takavarikko:

http://www.iltasanomat.fi/kotimaa/art-1288518291440.html

Promobay-sensuuri:

http://www.tietoviikko.fi/kaikki_uutiset/ttvk+lupaa+katsoa+uudelleen+promo+bay+sivuston+estoa/a870324

Parodiat eivät sallittuja:

http://www.itviikko.fi/tietoturva/2009/10/01/oikeus-ei-nauranut-matti-nikin-nettiparodialle/200921164/7

IT-viikon artikkeli, jossa mm. TTVK ry:n kommentit:

http://www.itviikko.fi/uutiset/2013/02/14/myrsky-piraattilahdessa-nyt-puhuu-ttvk/20132480/7

TorrenFreakin artikkeli, jossa ThePirateBayn kommentit:

http://torrentfreak.com/anti-piracy-group-rips-off-pirate-bay-website-faces-lawsuit-130213/

Pekka Savolan lisensiaatintutkimus verkkosensuroinnin ongelmista

http://lib.tkk.fi/Lic/2013/urn100734.pdf